|  |  |  |
| --- | --- | --- |
|   | Valsts sabiedrība ar ierobežotu atbildībuTRAUMATOLOĢIJAS UN ORTOPĒDIJAS SLIMNĪCA Duntes ielā 22, Rīgā, LV - 1005, reģistrācijas Nr.40003410729 Tālrunis 67 399 300, fakss 67 392 348, e-pasts: tos@tos.lv, www.tos.lv |  |

**VADĪBAS ZIŅOJUMS PAR VSIA „TRAUMATOLOĢIJAS UN ORTOPĒDIJAS SLIMNĪCA” REZULATATĪVAJIEM RĀDĪTĀJIEM 2016.GADA JANVĀRĪ – DECEMBRĪ**

Apkopojot finansu un statistikas datus par 2016.gada janvāra - decembra rezultatīvajiem rādītājiem, atzīmējam, ka VSIA „Traumatoloģijas un ortopēdijas slimnīcas” (turpmāk tekstā – Slimnīca) saimnieciskā un ārstnieciskā darbība kopumā šajā laika periodā ir bijusi apmierinoša. Neatliekamā palīdzība visa perioda laikā pacientiem tika nodrošināta pilnā apjomā un plānveida palīdzība vadoties no savstarpēji noslēgtajā līgumā ar Nacionālo veselības dienestu noteiktajiem apjomiem.

Kopējie budžeta tāmes ieņēmumi 2016.gada janvārī – decembrī ir izpildīti 12 877 905 EUR apmērā, kas ir par 401 382 EUR vairāk kā sākotnēji plānots, savukārt, kopējie izdevumi sastāda 12 827 746 EUR un ir par 444 157 EUR vairāk kā sākotnēji plānots. Slimnīcas peļņa 2016.gada janvārī – decembrī ir 18 693 EUR, kas ir par 74 241 EUR mazāk kā sākotnēji plānots.

Ieņēmumu sadaļā lielākā novirze no sākotnēji plānotā ir sadaļās: valsts apmaksātie veselības aprūpes pakalpojumi stacionārai palīdzībai ( vairāk kā plānots - 496 679 EUR ), valsts apmaksātie veselības aprūpes pakalpojumi ambulatorai palīdzībai ( mazāk kā plānots – 45 937 EUR ), ieņēmumiem par maksas sniegtajiem veselības aprūpes pakalpojumiem ( vairāk kā plānots – 33 977 EUR ) un ieņēmumiem par endoprotezēšanu ar 50% apmaksu ( mazāk kā plānots -77 187 EUR ). Ambulatoro veselības aprūpes pakalpojumu sniegšanai līgumā ar Nacionālo veselības dienestu 2016.gadam samazinājums salīdzinot ar 2015.gadu – EUR 46 287, līgums tika noslēgts 2016.gada 17.martā. Uz budžeta sastādīšanas brīdi līguma summa gada sākuma četriem mēnešiem par to neliecināja. Programma endoprotezēšana ar 50 % apmaksu nepildījās sākotnēji plānotajos apjomos, tāpēc gada beigās finansējums tika novirzīts plānveida pakalpojumu sniegšanai, attiecīgi veicot grozījumus līgumā ar Nacionālo veselības dienestu. 2016.gada beigās tika piešķirti arī papildus līdzekļi revīzijas endoprotezēšanas operācijām un to implantu apmaksai EUR 183 604, kā arī piešķirti papildus līdzekļi uzņemšanas nodaļas darbības nodrošināšanai un specializētas onkoloģiskās palīdzības sniegšanai EUR 107 915 apmērā. 2016.gada beigās papildus tika sniegti pakalpojumi 98.grupas pacientiem.

Izdevumu sadaļas lielākais palielinājums ietver izdevumu pieaugumu darbinieku atlīdzībai ( 114 174 EUR ), pievienotās vērtības nodokļu maksājumiem ( 24 628 EUR), izdevumiem par zālēm un implantiem ( 247 941 EUR ), kam iepirkumu procedūru rezultātā ir tendence ik gadu pieaugt, taču pakalpojumu tarifos tas netiek ierēķināts. Medicīnas preču cenas nosaka piegādātāji iepirkumu procedūru rezultātā un Slimnīca to ietekmēt nespēj. Attiecīgi šī procesa rezultātā pieaug arī nodokļu maksājumi.

Lai gūtu priekšstatu par 2016.gada janvārī – decembrī sniegtajiem medicīnas pakalpojumu apjomiem un to statistikas datiem, kā arī veiktajām aktivitātēm Slimnīcas saimnieciskās darbības nodrošināšanā, apkopojumu lūdzam skatīt zemāk pievienotajās tabulās un tekstā.

**Stacionāro pacientu skaits sadalījumā: maksas pacienti un valsts apmaksājamie pacienti**

|  |  |  |  |  |
| --- | --- | --- | --- | --- |
| Periods  | Valsts apmaksājamie | Maksas pacienti | Kopā  | Maksas pacientu īpatsvars no kopā ārstētajiem (%) |
| 2016. gada janvārī - decembrī | 5 576 | 954 | 6 530 | 14.61 |

|  |
| --- |
| **Ambulatoro pacientu skaits sadalījumā: maksas pacienti un valsts apmaksājamie pacienti** |
|  |  |  |  |  |
| Periods  | Valsts apmaksājamie | Maksas pacienti | Kopā  | Maksas pacientu īpatsvars no kopā ārstētajiem (%) |
| 2016. gada janvārī - decembrī | 75 075 | 16 000 | 91 075 | 17.57 |  |  | 61.66 | 42.32 | 38.34 | 57.68 |

**No valsts piešķirtā finansējuma sniegtie pakalpojumi stacionārā 2016. gada janvārī –**

**decembrī sadalījumā pa programmām\***

|  |  |  |  |  |
| --- | --- | --- | --- | --- |
| Programma | Maksa par gultas dienām | Maksa par manipulācijām | Kopā sniegti pakalpojumi  | Pacientu skaits |
| 2016-01-01 3.2.19.2 - Mikroķirurģija pieaugušajiem DRG | 34 552.09 | 53 886.47 | 88 438.56 | 76 |
| 2016-01-01 3.2.27.1. - Gūžas locītavas endoprotezēšana ar cementa EP | 55 611.35 | 178 884.58 | 234 495.93 | 147 |
| 2016-01-01 3.2.27.10. - Elkoņa locītavas daļēja (radija galviņas) endoprotezēšana | 1 480.15 | 4 231.51 | 5 711.66 | 4 |
| 2016-01-01 3.2.27.11. -Elkoņa locītavas totālā endoprotezēšana | 676.64 | 5 988.95 | 6 665.59 | 2 |
| 2016-01-01 3.2.27.12. -Gūžas locītavas endoprotezēšana ar cementējamu endoprotēzi sarežģītos gadījumos | 108 183.36 | 335 542.01 | 443 725.37 | 267 |
| 2016-01-01 3.2.27.13. -Gūžas locītavas endoprotezēšana ar bezcementa fiksācijas vai hibrīda tipa endoprotēzi sarežģītos gadījumos | 11 460.59 | 50 638.40 | 62 098.99 | 28 |
| 2016-01-01 3.2.27.14. Gūžas locītavas endoprotezēšana bez endoprotēzes (ar 50% apmaksu)sarežģītos gadījumos | 4 102.13 | 8 066.87 | 12 169.00 | 13 |
| 2016-01-01 3.2.27.15. Gūžas locītavas endoprotezēšana ar cementējamu endoprotēzi (ar 50% apmaksu)sarežģītos gadījumos | 60 728.44 | 200 732.85 | 261 461.29 | 164 |
| 2016-01-01 3.2.27.16. Ceļa locītavas endoprotezēšana sarežģītos gadījumos | 129 703.43 | 509 461.19 | 639 164.62 | 290 |
| 2016-01-01 3.2.27.17.Ceļa locītavas endoprotezēšana ar 50% apmaksu sarežģītos gadījumos | 52 524.18 | 199 254.50 | 251 778.68 | 114 |
| 2016-01-01 3.2.27.2 - Gūžas locītavas endoprotezēšana bezcementa vai hibrīda EP | 7 020.14 | 35 834.60 | 42 854.74 | 19 |
| 2016-01-01 3.2.27.3 - Gūžas locītavas endoprotezēšana ar 50 % apmaksu (bez protēzes) | 1 014.98 | 1 916.97 | 2 931.95 | 6 |
| 2016-01-01 3.2.27.4. - Gūžas locītavas endoprotezēšana ar cementējamu EP ar 50 % apmaksu | 11 270.44 | 36 117.90 | 47 388.34 | 60 |
| 2016-01-01 3.2.27.6. - Ceļa locītavas endoprotezēšana | 62 673.78 | 236 176.92 | 298 850.70 | 138 |
| 2016-01-01 3.2.27.7. -Ceļa locītavas endoprotezēšana ar 50 % apmaksu | 3 108.36 | 12 123.72 | 15 232.08 | 14 |
| 2016-01-01 3.2.27.8. - Plecu locītavas endoprotezēšana | 16 535.68 | 128 216.33 | 144 752.01 | 46 |
| 2016-01-01 3.2.27.9. - Plecu locītavas endoprotezēšana ar 50 % apmaksu | 2 347.11 | 19 448.77 | 21 795.88 | 14 |
| 2016-01-01 3.2.28. -Revīzijas endoprotezēšana un endoprotezēšana osteomielīta un onkoloģijas pacientiem( bez implanta vērtības) | 183 583.50 | 268 569.81 | 452 153.31 | 267 |
| 2016-01-01 3.2.35.4. - Onkoloģijas programma DRG | 29 687.58 | 34 216.12 | 63 903.70 | 62 |
| 2016-01-01 3.2.39. - Mugurkaulāja saslimšanu un traumu ķiruģika ārstēšana DRG | 125 512.63 | 483 111.05 | 608 623.68 | 288 |
| 2016-01-01 3.2.41. - Osteomielīts DRG | 75 914.61 | 81 477.88 | 157 392.49 | 104 |
| 2016-01-01 3.3. - Pārējie pakalpojumi DRG | 738 451.33 | 1 109 918.60 | 1 848 369.93 | 3 078 |
| 2016-01-01 F0042.1 -98. pacientu grupa | 88 090.07 | 515 434.70 | 603 524.77 | 375 |
| **Kopā:** | **1 804 232.57** | **4 509 250.70** | **6 313 483.27** | **5 576** |

**Valsts piešķirtā finansējuma ietvaros faktiski veiktās endprotezēšanas operācijas 2016. gada janvārī – decembrī**

|  |  |  |
| --- | --- | --- |
| Rinda | Endoprotezēšanas veids | 2016. gada janvārī - decembrī |
| Plānveida rindas pacienti | gūžas cementējamā endoprotezēšana | 213 |
| gūžas hibrīdtipa endoprotezēšana | 12 |
| gūžas bezcementa endoprotezēšana | 5 |
| ceļa endoprotezēšana | 297 |
| elkoņa locītavas endoprotezēšana | 1 |
| pleca locītavas endoprotezēšana | 20 |
| *kopā*  | ***548*** |
| Paātrinātās rindas pacienti | gūžas cementējamā endoprotezēšana | 144 |
| gūžas hibrīdtipa endoprotezēšana | 37 |
| gūžas bezcementa endoprotezēšana | 157 |
| ceļa endoprotezēšana | 183 |
| elkoņa locītavas endoprotezēšana | 1 |
| pleca locītavas endoprotezēšana | 2 |
| *kopā*  | ***524*** |
| Pacientiem ar 50 % apmaksu | gūžas cementējamā endoprotezēšana | 225 |
| gūžas hibrīdtipa endoprotezēšana | 8 |
| gūžas bezcementa endoprotezēšana | 10 |
| ceļa endoprotezēšana | 128 |
| pleca locītavas endoprotezēšana | 14 |
| *kopā*  | ***385*** |
| Pacientiem ar traumu sekām | gūžas cementējamā endoprotezēšana | 72 |
| gūžas hibrīdtipa endoprotezēšana | 3 |
| gūžas bezcementa endoprotezēšana | 0 |
| ceļa endoprotezēšana | 2 |
| elkoņa loc. daļēja endoprotezēšana | 4 |
| pleca locītavas endoprotezēšana | 26 |
| *kopā*  | ***107*** |
| **Pavisam kopā primārās endoprotezēšanas operācijas** | ***1 564*** |
| Revīzijas operācijas | gūžas locītavas revīzijas operācijas | 186 |
| ceļa locītavas revīzijas operācijas | 67 |
| elkoņa locītavas revīzijas operācijas | 0 |
| pleca locītavas revīzijas operācijas | 0 |
| *kopā*  | ***253*** |
| **Kopā endoprotezēšanas operācijas** | **1 817** |

**Statistika par ārstēto un operēto pacientu sastāvu pēc diagnožu profiliem 2016. gada janvārī –**

**decembrī**

|  |  |  |  |  |  |  |  |
| --- | --- | --- | --- | --- | --- | --- | --- |
| Ārstēto pacientu sastāvs | KOPĀ | Vidējais ārstēšanas ilgums | Miruši | Letalitāte % | Operēto pacientu skaits | Operēto pacientu skaits % | Operāciju skaits |
| Ārstētie pacienti | 6 530 | 7.00 | 24 | 0.37 | 5 878 | 90.02 | 8 131 |
| Traumu profils | 2 866 | 5.25 | 19 | 0.66 | 2 457 | 85.73 | 3 254 |
| Ortopēdijas profils | 3 232 | 7.35 | 5 | 0.15 | 3 021 | 93.47 | 3 925 |
| Strutainā ķirurģija | 432 | 15.95 | 0 | 0.00 | 400 | 92.59 | 952 |

|  |  |  |  |
| --- | --- | --- | --- |
| **Sniegto stacionāro pakalpojumu apjoms 2016. gada janvārī - decembrī sadalījumā: plānveida un neatliekamā palīdzība** |  |  |  |
|  |  |  |  |  |  |  |  |  |  |  |
| Periods | Faktiski sniegti pakalpojumi plānveida palīdzībā  | Faktiski sniegti pakalpojumi neatliekamajā palīdzībā | Faktiski sniegtie pakalpojumi kopā | Sniegto pakalpojumu īpatsvars plānveida palīdzībai no kopā sniegtajiem pakalpojumiem % | Sniegto pakalpojumu īpatsvars neatliekamajai palīdzībai no kopā sniegtajiem pakalpojumiem % |
| Nauda  | Pacientu skaits | Nauda  | Pacientu skaits | Nauda  | Pacientu skaits | Nauda | Pacientu skaits | Nauda | Pacientu skaits |
| 2016. gada janvārī - decembrī | 3 978 692 | 3 560 | 2 334 791 | 2 970 | 6 313 483 | 6 530 | 63.02 | 54.52 | 36.98 | 45.48 |

**Statistikas rādītāji par gultu fonda izmantošanas vidējiem rādītājiem 2016. gada janvārī – decembrī**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 2016. gada janvārī - decembrī | Vidējais gultu skaits | Ārstēti pacienti | Gultas noslodze | Vidējais ārstēšanas ilgums | Letalitāte % | Gultas aprite | Gultas dīkstāve | Operāciju skaits | Operēti slimnieki | Vidējais ārstēšanas ilgums operētajiem |
| dienās  | % | skaits | % | Kopā | Līdz operācijai |
| Stacionārā KOPĀ | 207 | 6 530 | 220.56 | 60.26 | 7.00 | 0.37 | 31.55 | 4.61 | 8 131 | 5 878 | 90.02 | 7.35 | 1.5 |

**2016.gada janvārī - decembrī veiktie pasākumi Slimnīcas attīstībai un saimnieciskās darbības nodrošināšanai:**

Izvērtējot struktūrvienību iesniegtās vajadzības 2016.gadam, kā arī apzinot pakalpojumu sniedzēju un piegādātāju līgumus, kuru darbība beidzas 2015.gada beigās vai 2016.gada laikā, 2016.gada 1.ceturksnī tika apstiprināts iepirkumu plāns 2016.gadam un iepirkumu komisija rīkoja iepirkumu procedūras saskaņā ar plānā norādīto.

Veidojot ciešāku sadarbību ar citām Latvijas veselības aprūpes institūcijām, Slimnīca piedalījās Valsts asinsdonoru centra organizētajā koncertā 2016.gada 30. janvārī.

Vadoties no nepieciešamības nodrošināt Slimnīcas saimniecisko darbību atbilstoši likumdošanā noteiktajai kārtībai, 2016.gada 1. ceturksnī tika apstiprināts darba aizsardzības pasākumu plāns 2016.gadam.

Lai nodrošinātu medicīnas iekārtu uzturēšanu atbilstoši likumdošanā noteiktajām prasībām, kā arī ņemot vērā veikto tirgus izpēti, tika nolemts veikt regulārās eklektrodrošības, funkcionālās pārbaudes un monitoru kalibrēšanu.

Vadoties no nepieciešamības nodrošināt kvalitatīvu pacienu aprūpi operāciju un pēcoperācijas laikā 2016.gada 1. ceturksnī Slimnīca iepirka 2 pacientu sildītājus operāciju bloka un reanimācijas vajadzībām.

Ņemot vērā Nacionālā veselības dienesta savstarpējo vienošanos par finanšu līdzekļu piešķiršanu valsts un pašvaldību ārstniecības iestāžu nodarbināto darba samaksas pieauguma nodrošināšanai 2016.gadā, 2016.gada 1. ceturksnī ir veiktas izmaiņas Slimnīcas nolikumā par personāla darba samaksas noteikšanu, attiecīgi paredzot darba samaksas pieaugumu medicīnas un pārējam personālam vidēji par 8 %.

Lai nodrošinātu stabilu un nepārtrauktu datorsistēmas serveru darbu un neradītu draudus programmatūru informācijas pieejamībai 2016.gada 1.ceturksnī tika iepirkta jauna nepārtrauktās elektroapgādes sistēma “APC Smart – UPS SRT 8000VA RM” saskaņā ar veikto tirgus izpēti.

Vadoties no nepieciešamības motivēt Slimnīcas personālu par papildus darbu, tika piešķirtas papildus piemaksas Ķirurģisko operāciju nodaļas personālam un Mugurkaula ķirurģijas un lielo locītavu endoprotezēšanas nodaļas vidējam un jaunākajam medicīnas personālam par veikto darbu kolēģu darba nespējas laikā .

2016.gada 1. ceturksnī tika izstrādāts budžeta projekts 2016.gadam.

Vadoties no nepieciešamības nodrošināt Slimnīcas ilgtermiņa attīstību, 2016.gada 1. ceturksnī tika apstiprināta VSIA “Traumatoloģjjas un ortopēdijas slimnīca” vidēja termiņa darbības stratēģija 2016. – 2018.gadam.

Lai nodrošinātu efektīvu Centralizētās sterilizācijas un sterilo materiālu apgādes nodaļas darbu 2016.gada 1.ceturksnī tika atbalstīts priekšlikums veikt pakošanas galdu rekonstrukciju, tvaika ģeneratora ar mazgāšanas uzgaļiem iegādi un instrumentu konteineru ar sietiem un fiksatoru optiskajiem instrumentiem iegādi.

2016.gada martā valde iecēla amatā jaunu Rehabilitācijas nodaļas vadītāju.

Vadoties no 17.03.2016. savstarpēji noslēgtā līgumā Nr.1-1324-2016-1 ar Nacionālo veselības dienestu par grozījumu 05.02.2016. līgumā Nr.1-1324-2016 par sekundāro ambulatoro veselības aprūpes pakalpojumu sniegšanu un apmaksu noteiktajiem pakalpojumu apjomiem 2016.gadam, tika apstiprināts valsts apmaksājamo sekundāro ambulatoro pakalpojumu apjoms 2016.gadam.

Ņemot vērā, ka iepriekš plānotie limiti medikamentu izlietojumam operāciju laikā tika regulāri pārsniegti visa 2015.gada garumā, kā arī izvērtējot Zāļu komitejas sēdes ieteikumu šos limitus palielināt, tika veiktas izmaiņas operāciju zālēm plānoto naudas līdzekļu limitiem Ķirurģisko operāciju nodaļai, pielīdzinot tos reālajiem rādītājiem.

Optimizējot Slimnīcas personāla darba efektivitāti, valde nolēma atvērt Traumatoloģijas centrā  (5.nodaļā) vienu māsas palīga slodzi.

Optimizējot Slimnīcas personāla darba efektivitāti, 2016. gada 2. ceturksnī Mugurkaula un locītavu ķirurģijas centrā  (3.nodaļā) tika atvērta viena papildus sanitāra slodze.

Vadoties no nepieciešamības nodrošināt kvalitatīvu pacienu aprūpi Rehabilitācijas nodaļā, tika nopirkta BIO Compression Crio iekārta pacientu vajadzībām.

Vadoties no nepieciešamības palielināt budžeta ieņēmumus par sniegtajiem maksas ambulatorajiem un stacionārajiem pakalpojumiem, attiecīgi samazinot piemaksas ārstiem traumatologiem, ortopēdiem par sniegtajiem maksas ambulatorajiem un stacionārajiem pakalpojumiem, 2016. gada 2. ceturksnī tika apstiprinātas izmaiņas nolikumā par personāla darba samaksas noteikšanu.

Sakarā ar to, ka ir uzsākta klīniskās pētniecības attīstība Slimnīcā, valde nolēma iecelt pētniecības un endoprotēžu reģistra vadītāju S.Zadorožniju par atbildīgo personu par audu centra darbību klīniskajā pētniecībā.

Vadoties no nepieciešamības motivēt Slimnīcas personālu, tika veikta vidējā un jaunākā medicīnas personāla prēmēšana Starptautiskajā māsu dienā.

Tā kā Slimnīcas stratēģiskajos mērķos ir plānots attīstīt jaunas ķirurģiskās ārstēšanas metodes ar mikroķirurģisko tehnoloģiju elementiem un plānoto sagatavošanās pasākumu kopumā neatņemama sastāvdaļa ir medicīnas personāla apmācība, Traumatoloģijas centra (4.nodaļas) vadītājs M.Malzubris ir izveidojis ārstu grupu, kuri tuvākā nākotnē spētu nodrošināt šo pakalpojumu. Šī mērķa īstenošanai no š.g. 18. – 20. aprīlim tika noorganizētas apmācības Vīnē un augstākminētajai ārstu grupai tika apmaksāta dalība šajos kursos.

Lai atbalstītu Slimnīcas rezidentu pašizglītību un saskaņā ar VSIA “Traumatoloģijas un ortopēdijas slimnīca” 12.04.2016. rīkojuma Nr.01-6/52 “Par līdzekļu izlietojumu rezidentu apmācībai” 1.pielikuma 2.5. punktā noteikto, 2016.gadā šī mērķa īstenošanai ir novirzīts finansējums EUR 250 apmērā (vienam rezidentam).

Lai saņemtu  Zāļu valsts aģentūras vērtējumu  par atbilstību LR Ministru kabineta noteikumiem Nr.1176 “Cilvēka audu un šūnu izmantošanas kārtība” un sekojošu atļauju veikt audu un šūnu darbības: autologai izmantošanai paredzētu locītavu veidojošo kaulaudu un skrimšļaudu ziedošana, ieguve, laboratoriskā izmeklēšana, 2016.gada sākumā galvenajai māsai I.Nepartei tika uzdots darba uzdevums izstrādāt dokumentu paketi, kuru nepieciešams iesniegt Zāļu valsts aģentūrā atļaujas saņemšanai.

Darba procesā ir veikta LR normatīvo dokumentu (Likumi un Ministru kabineta noteikumi), Slimnīcas iekšējo dokumentu  analīze, attiecīgās nozares pētījumu dokumentu analīze, klīniskās pētniecības un labās prakses vadlīniju analīze. Kopā analizēti  simts trīsdesmit četri dokumenti un izveidotas deviņpadsmit jaunas Slimnīcas (pētījuma centra) Standartprocedūras:

1.       TOS Pētniecība DA-1 “SLIMNĪCAS DALĪBAS KLĪNISKAJĀ PĒTĪJUMĀ DARBĪBAS  APRAKSTS”

2.       TOS Pētniecība STP-2 “KN PĒTĪJUMU STANDARTPROCEDŪRU SARAKTS”

3.       TOS Pētniecība PA-3 “PACIENTA ATLASE UN VĒRTĒŠANAS KRITĒRIJI”

4.       TOS Pētniecība PAI-4  “PACIETNA INFORMĒŠANA”

5.       TOS Pētniecība PP-5 “ PACIENTA PIEKRIŠANA DALĪBAI PĒTĪJUMĀ”

6.       TOS Pētniecība PL-6  “PACIENTA MEDICĪNISKĀS DOKUMENTĀCIJAS LIETVEDĪBA UN DATU DROŠĪBA”

7.       TOS Pētniecība AC-7 “ARTROSKOPIJAS METODE”

8.       TOS Pētniecība PMDAC-8 “PACIENTA MEDICĪNISKĀ DOKUMENTĀCIJA ķirurģiskai AC”

9.       TOS Pētniecība MIAC-9  “MEDICĪNAS IERĪCES ķirurģiskai AC”

10.   TOS Pētniecība OPMP-10 “OPERĀCIJU ZĀLES EPIDEMIOLOĢISKĀS DROŠĪBAS UN SANITĀRĀS HIGIĒNAS MONITORINGS”

11.   TOS Pētniecība AIP-11 “LOCĪTAVU VEIDOJOŠO AUDU IEGŪŠANAS PROCEDŪRA”

12.   TOS Pētniecība AIP-11  1.Pielikums “AUDU PAŅEMŠANAS PROTOKOLS”

13.   TOS Pētniecība AU-12 AUDU ĪSLAICĪGA UZGLABĀŠANA  - “Kārtība, kā klīniskajā pētījumā iesaistītām ārstniecības personām ir jāveic darbības audu īslaicīgā uzglabāšanā pēc  audu iegūšanas”

14.   TOS Pētniecība AUS-13 “AUDU MATERIĀLA IZSEKOJAMĪBA”

15.   TOS Pētniecība NN-14 “ZIŅOŠANAS KĀRTĪBA PAR NEVĒLAMIEM NOTIKUMIEM”

16.   TOS Pētniecība NN-14   1.Pielikums “ZIŅOJUMS PAR NOPIETNU NEVĒLAMU NOTIKUMU”

17.   TOS Pētniecība NN-14   2.Pielikums “NOPIETNAS NEVĒLAMAS BLAKNES IZMANTOŠANAS SLĒDZIENS”

18.   TOS Pētniecība RV-15 “LOCĪTAVU AUDU VEIDOJOŠĀ MATERIĀLA IEGŪŠANAS, ĪSLAICĪGĀS UZGLBĀŠANAS UN NODOŠANAS PROCESA RISKU VADĪBA”

19.   TOS Pētniecība MIRV-16 “IEKĀRTU UN MEDICĪNAS IERĪČU (aparatūras) VADĪBA”

27.05.2016. ir saņemta Zāļu valsts aģentūras izsniegtā Audu un šūnu izmantošanas atļauja Nr.AC-12.

Vadoties no nepieciešamības precizēt iepirkumus 2016.gadam, 2016. gada 2. ceturksnī tika apstiprināts precizētais iepirkumu plāns 2016.gadam.

Vadoties no nepieciešamības nodrošināt tīrības uzturēšanu Slimnīcas struktūrvienībās, tika noslēgts līgums par logu mazgāšanas pakalpojumiem.

Vadoties no nepieciešamības motivēt Slimnīcas dežūru medicīnas personālu, tika noteiktas papildus piemaksas Traumpunkts uzņemšanas nodaļas darbiniekiem par jūnija mēnesī veikto darbu un Traumatoloģijas centra (5.nodaļas) medicīnas personālam par jūlija mēnesī veikto darbu.

2016.gada 3. ceturksnī tika plānots uzsākt mikrobioloģisko izmeklējumu veikšanu visiem pacientiem Pirmsoperāciju izmeklēšanas nodaļā, veicot skrīningu ar mērķi identificēt MRSA nēsātājus. Veicamo pasākumu kopums ļaus kontrolēt un samazināt septiskās komplikācijas Slimnīcas pacientiem, attiecīgi samazinot arī medikamentu izmaksas. Ņemot vērā darba apjoma pieaugšanu laboratorijas darbiniekiem, tika akceptēts Mikrobioloģijas laboratorijas vadītāja Dz. Ozoliņa iesniegumā minētais lūgums un sākot ar š.g. 1.septembri mikrobioloģijas laboratorijas štatu sarakstā atvērtas papildus 0,5 slodzes biomedicīnas laborantam.

Laika periodā no 2016.gada 1.septembra līdz 28.oktobrim tika organizētas Slimnīcas darbinieku obligātās veselības pārbaudes.

Vadoties no nepieciešamības optimizēt Traumpunkts uzņemšanas nodaļas darbu 2016. gada 3. ceturksnī, sākot ar š.g. 12.septembri tika atvērtas 0.5 sanitāra slodzes šajā struktūrvienībā.

Lai nodrošinātu printeru izejmateriālu- toneru kasešu uzpildi un atjaunošanu, un ņemot vērā veikto tirgus izpēti, tika noslēgts līgums uz nākamo periodu ar SIA “Xprint”.

Lai attīstītu ar ortopēdiju saistītos pakalpojumus Slimnīcas teritorijā, valde nolēma izīrēt telpas bijušajā ambulatorās nodaļas ēkā un rīkot nomas tiesību izsoli nekustamā īpašuma daļai - 1.stāva telpām 83,8 m2 platībā Rīgā, Duntes ielā 22, 4.korpusā (būves kadastra Nr. 0100017 0150 004) ortopēdijas preču veikala izvietošanai.

Lai nodrošinātu budžeta līdzekļu optimālāku izlietošanu un funkciju efektīvāku veikšanu, tika slēgta viena ārsta neiroķirurga slodze Mugurkaula un locītavu ķirurģijas centrā (3. nodaļā) un atvērta viena ārsta traumatologa, ortopēda slodze šajā nodaļā un 0.5 ārsta traumatologa, ortopēda slodzes Traumatoloģijas centrā ( 4. nodaļā).

Optimizējot Slimnīcas personāla darba efektivitāti, valde nolēma nozīmēt Ambulatorās nodaļas vadītāju Inesi Breidi par Traumatoloģijas centra 5.nodaļas augšējās ekstremitātes grupas atbildīgo ārstu.

Lai uzlabotu un pilnveidotu pacientu aprūpi un nodrošinātu papildus ārstēšanas kvalitātes kontroli 2016.gada 4.ceturksnī tika veiktas izmaiņas štatu sarakstā:

* Traumpunkts – uzņemšanas nodaļā tika atvērts amats “ Traumpunkta – uzņemšanas nodaļas vadītāja vietnieks” sākot ar 2016.g. 1.novembri;
* Sākot ar 2016.g. 1.novembri ārsts traumatologs G.Naglis tika pārcelts no darba Traumatoloģijas centrā (5.nodaļā) uz darbu Traumpunkts – uzņemšanas nodaļā par nodaļas vadītāja vietnieku uz laika periodu 3 mēneši.

2016. gada 4.ceturksnī tika veiktas izmaiņas Telpu uzkopšanas nodaļas vadītāja amata aprakstā, iekļaujot tajā papildus atbildību par saimniecisko preču aprites kontroli, kā arī tika koriģēta darba samaksa šim amatam.

Lai nodrošinātu atbilstošu vidējā medicīnas personāla skaitu Anestezioloģijas un reanimācijas nodaļā sākot ar 2016.gada 21.novembri šajā nodaļā tika atvērtas 0.5 slodzes intensīvās terapijas un anestēzijas māsas amatam.

2016. gada 4.ceturksnī Slimnīcas valde apstiprināja noteikumus “Par veselības aprūpes nozares studējošo profesionālās prakses realizēšanai klīniskajā vidē VSIA “Traumatoloģijas un ortopēdijas slimnīca” un noteica, ka samaksas organizācija varēs tikt veikta pēc aprēķinu veikšanas par faktiski paveikto darbu un līdzekļu sabalansēšanas Slimnīcas budžetā.

Vadoties no nepieciešamības izstrādāt Slimnīcas darbības efektivitātes pasākumu plānu laika periodā no 2017.gada - 2019.gadam, 2016.gada 4.ceturksnī tika apstiprināts Slimnīcas darbības efektivitātes pasākumu plāns (2017. – 2019.) iesniegšanai Veselības ministrijas Valsts kapitāla daļu turētājam.

Ņemot vērā Ķirurģisko operāciju nodaļas nozīmīgumu Slimnīcas darba organizēšanā, kā arī personāla trūkumu Latvijas tirgū, valde nolēma sākot ar 2016.g. 1.decembri palielināt darba samaksu nodaļas vadītājai I.Bulānei un nodaļas vadītājas vietniecei I.Čingulei.

Vadoties no nepieciešamības aktualizēt iepirkumu plānu 2016.gadam, 2016.gada 4.ceturksnī tika apstiprināts precizētais iepirkumu plānu 2016.gadam.

2016. gada 4.ceturksnī Slimnīcas valde apstiprināja budžeta projektu 2017.gadam un nolēma pēc līguma noslēgšanas ar Nacionālo veselības dienestu lemt par nepieciešamajiem grozījumiem.

Sakarā ar nepieciešamību turpināt uzturēt operāciju plānošanas un endoprotezēšanas reģistra programmas, valde nolēma uzdot Personāla daļai sagatavot jaunu darba līgumu 2017.gadam ar programmēšanas inženieri V.Garkaviju saskaņā ar iepriekšējiem nosacījumiem.

Lai nodrošinātu iepirkumu procedūru Slimnīcā atbilstoši “Publisko iepirkumu likumā” noteiktajai kārtībai, laika periodā no 2016.gada 1. janvāra līdz 31. decembrim tika izsludinātas un veiktas sekojošas iepirkumu procedūras:

* Programmatūras licenču noma;
* Ķirurģiskā šuvju materiāla piegāde;
* Pulsējošas strūklas brūces skalošanas - atsūkšanas sistēmas piegāde;
* Sterilizācijas palīgmateriālu un dezinfekcijas līdzekļu piegāde;
* Papildus ārstniecības līdzekļu piegāde;
* Reaģentu AB(0) asins grupas noteikšanai piegāde;
* Nepieciešamais vienreizlietojamo preču iepirkums brūču ārstēšanai ar kontrolētu vakuumu;
* Vienreizlietojamās sterilās operācijas veļas un vienreizlietojamo ķirurģisko halātu piegāde;
* Augšstilba kaula proksimālu lūzumu intramedullāras osteosintēzes sistēmas piegāde;
* Reanimācijas un anestezioloģijas nodaļai nepieciešamās aparatūras (videolaringoskopa un 2 defibrilatoru) piegāde;
* Mugurkaula ķirurģijas spēka instrumenta piegāde;
* Pacienta pozicionēšanas rāmja piegāde;
* Tīrīšanas, antiseptiskas apstrādes un kopšanas līdzekļu piegāde;
* Lielā lielkaula un ciskas kaula osteosintēzes stieņu un skrūvju piegāde;
* Elektrisko tīklu, elektroarmatūras apkope un apgaismojuma apkalpošana VSIA „Traumatoloģijas un ortopēdijas slimnīca”;
* Hemostātisko līdzekļu piegāde;
* Artroskopisko instrumentu un implantu piegāde;
* Vienreizlietojamo instrumentu piegāde;
* Anestēzijas darba staciju un mākslīgo plaušu ventilācijas iekārtu tehniskā apkope un to rezerves daļu piegāde;
* Ražotāja Synthes specifisko instrumentu remonta pakalpojuma sniegšana;
* Saimniecības preču piegāde;
* Osteosintēzes plākšņu un skrūvju piegāde;
* 3.korpusa 4. un 5.nodaļas kosmētiskais remonts un 1.korpusa netīrās veļas telpas remonts;
* Koku kopšanas un zāģēšanas darbi;
* Spēka instrumentu komplekta operāciju vajadzībām piegāde;
* Daudzfunkcionālas digitālās ultrasonogrāfijas iekārtas noma, piegāde un uzstādīšana;
* Centralizētās sterilizācijas un sterilo materiālu apgādes nodaļas iekārtu apkope un remonts;
* Monitora un anestēzijas mašīnas piegāde;
* Vienreizlietojamie nesterilie un sterilie produkti;
* Priekšējās fiksācijas sistēmas mugurkaula kakla daļas skriemeļu traumu un deģeneratīvu saslimšanu ķirurģiskai ārstēšanai piegāde;
* Rentgena digitalizācijas sistēmas skenera optikas moduļa piegāde un uzstādīšana;
* Vienreizlietojamo vertebroplastijas komplektu piegāde;
* Siltumtrases pārbūve (1. un 38. korpuss);
* Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai;
* Lielo kaulu fragmentu osteosintēzes implantu iegāde;
* Teritorijas apsaimniekošanas pakalpojumu sniegšana;
* 3.korpusa metāla jumta remonts;
* Daudzreiz lietojamas pacientu veļas piegāde;
* Laminoplastijas plākšņu un skrūvju sistēma;
* Mugurkaulāja kakla daļas starpskriemeļu diska aizvietotāju keidžu (3D printētie) piegāde;
* Par kustamas mantas un nekustama īpašuma apsardzes un sabiedriskās kārtības nodrošināšanas pakalpojuma sniegšanas tiesībām valsts sabiedrībai ar ierobežotu atbildību „Traumatoloģijas un ortopēdijas slimnīca”;
* Firmas “SIEMENS” iekārtu tehniskā apkope”;
* Kaulu cementa iegāde;
* Pleca locītavas endoprotēžu un modulāras elkoņa endoprotēzes piegāde;
* Vidējo kaulu fragmentu bloķējošo osteosintēžu piegāde;
* Spēka un pneimatisko instrumentu komplektācijas daļu nomaiņa un papildināšana;
* Juridisko pakalpojumu sniegšana;
* Mazo kaulu osteosintēzes implantu iegāde;
* 4.korpusa telpu remonts;
* Barotnes piegāde automatizētajam asins un citu organisma šķidrumu sterilitātes kontroles analizatoram;
* Par medicīniskā skābekļa gazifikācijas un uzglabāšanas sistēmas nomu un tai nepieciešamā medicīniskā skābekļa piegādi;
* Nomas tiesību izsole nekustamā īpašuma daļai - 1.stāva telpām 83,8 m2 platībā Rīgā, Duntes ielā 22, 4.korpusā (būves kadastra Nr. 22017 0150 004) ortopēdijas preču veikala izvietošanai;
* Darba vides iekšējā uzraudzība;
* Medicīnas preču piegāde;
* Mugurkaula implantu piegāde;
* Sadzīves atkritumu apsaimniekošana un transportēšana;
* Medikamentu un medicīnas palīgmateriālu piegāde;
* Dzeramā avota ūdens piegāde;
* Maināmo paklāju noma;
* Par "Ražotājfirmas "Philips" jonizējošos starojumu avotu (stacionāro, ķirurģisko un pārvietojamo rentgeniekārtu) profilaktiskā, korektīvā apkope un rezerves daļas";
* Asiņu reinfūzijas aparāta (Cell Saver) autoLog (Medtronic) vienreizējie komplekti;
* Firmas “Maquet” operāciju galdu virsmu pufu nomaiņa;
* Aparatūras piegāde artroskopiskajām operācijām;
* Mazgāšanas/ tīrīšanas līdzekļa lietošanai automātiskajās instrumentu mazgāšanas-dezinfekcijas iekārtās piegāde.

Savukārt, lai nodrošinātu ISO 9001 noteiktajiem standartiem atbilstošu Slimnīcas darbību, tika veiktas sekojošas darbības kvalitātes sistēmas uzturēšanai: laika posmā no 2016. gada 1. janvāra līdz 2016. gada 31. decembrim Slimnīcā ir izstrādāti un/vai aktualizēti un apstiprināti sekojoši iekšējie normatīvie dokumenti:

* Procesa apraksts „Pacientu reģistrācija ārstu konsultācijām, ārstu konsultāciju un ārstu konsīliju nodrošināšana Ambulatorajā nodaļā”;
* Procesa apraksts „Ķirurģisko operāciju nodrošināšana”;
* Procesa apraksts „Ārstēšanas un aprūpes nodrošināšana Īslaicīgās ķirurģijas centrā (1. nodaļa)”;
* Procesa apraksts „Telpu uzkopšanas kārtība”;
* Procesa apraksts „Telpu uzkopšanas kārtība”;
* Procesa apraksts „Artroskopisko instrumentu un aparatūras saņemšana, pasūtīšana, uzskaite, glabāšana un norakstīšana”;
* Procesa apraksts „Audu apstrāde”;
* Procesa apraksts „Audu iepakošana un marķēšana”;
* Procesa apraksts „Dokumentu vadība”;
* Nolikums par Patohistoloģijas un audu konservācijas laboratoriju;
* Instrukcija - Sterili organisma šķidrumi (izņemot asinis, lumbālpunktātu, dializātu un urīnu);
* Instrukcija - Aerobo bakterioloģija Asins kultūras;
* Risku identifikācija un prevencija Patohistoloģijas un audu konservācijas laboratorijā;
* Audu apstrādes kritisko procesu validācija;
* Kaula un skrimšļa alotransplantātu izgatavošanas metode;
* Darba drošības instrukcija klientu pārvietošanai ar palīgierīcēm;
* Instrukcija - tabulas par izmeklējamā materiāla savākšanu un nosūtīšanu mikrobioloģiskai izmeklēšanai;
* Mikrobioloģijas laboratorijas ārējās kvalitātes kontroles plāns;
* Laboratorijas darbības uzlabošanas plāns;
* Instrukcija par izmeklējamo materiālu savākšanas un nosūtīšanas noteikumiem;
* Kvalitātes politikas rokasgrāmata;
* Nolikums par Centralizētās sterilizācijas un sterilo materiālu apgādes nodaļu;
* Nolikums par medikamentu lietošanu;
* Instrukcija par rīcību bojāta artroskopijas instrumenta vai aparatūras gadījumā;
* Instrukcija par gripas un citu akūtu respiratorisku vīrusinfekciju (ARVI) ierobežošanas pasākumiem;
* Instrukcija par Traumpunkts - uzņemšanas nodaļas, Anestezioloģijas un reanimācijas nodaļas, Ambulatorās nodaļas, klīnisko nodaļu un Patohistoloģijas un audu konservācijas laboratorijas procedūru laikā izlietoto ķirurģisko instrumentu manuālo dezinfekciju, mazgāšanu un aprites kārtību;
* Instrukcija par rīcību ugunsgrēka gadījumā;
* Instrukcija par nodaļas inventāra un telpu remontu;
* Instrukcija par instrumentu nodošanu lietošanā citām medicīnas iestādēm;
* Instrukcija par izlietotās veļas savākšanu, šķirošanu un nodošanu veļas mazgātavā;
* Instrukcija par sterilizatora testēšanas metodēm;
* Instrukcija par instrumentu sagatavošanu sterilizācijai;
* Instrukcija par instrumentu nodošanu remontā;
* Instrukcija par rīcību aparatūras bojājuma gadījumā;
* Instrukcija par izlietoto instrumentu dekontamināciju;
* Instrukcija par rīcību bojātu instrumentu un bojātu vai brāķētu implantu konstatēšanas vai instrumentu pazaudēšanas gadījumā;
* Iekšējās kārtības noteikumi Centralizētās sterilizācijas un sterilo materiālu apgādes nodaļā;
* Instrukcija par smaguma celšanu un pārvietošanu;
* Instrukcija par osteosintēzes implantu izsniegšanu no implantu noliktavas;
* Instrukcija par sterilā materiāla kvalitātes kontroli;
* Instrukcija par instrumentu sterilizācijas paņēmieniem;
* Instrukcija par pirmajā kārtā sterilizējamo instrumentu komplektu sagatavošanu un transportēšanu;
* Instrukcija par operāciju laikā izmantoto instrumentu savākšanu un nogādi CSAN;
* Instrukcija par darbībām ar tīro veļu;
* Instrukcija par instrumentu sagatavošanu ātrajai sterilizācijai;
* Lietvedības instrukcija;
* Risku identifikācija un prevencija Patohistoloģijas un audu konservācijas laboratorijā;
* Audu apstrādes kritisko procesu validācija;
* Noteikumi audu transplantātu saņemšanai no Patohistoloģijas un audu konservācijas laboratorijas, to uzglabāšanai un atgriešanai laboratorijā;
* Instrukcija kaulu allotransplantātu nodošanai citām medicīnas iestādēm;
* Kaulu audu materiāla transportēšana;
* Instrukcija darbam ar parafīna ieguldes termostatu TB3-25;
* Metodes validācija kaula un skrimšļa allotransplantāta izgatavošana;
* Ziņošanas kārtība par nevēlamiem notikumiem;
* Medikamentu saraksts;
* Procesa apraksts “Dokumentu un pierakstu vadība”;
* Procesa apraksts “Ziņošanas kārtība par nopietnām blaknēm un nevēlamiem notikumiem”;
* Procesa apraksts “Audu uzglabāšana un izlaide”;
* Procesa apraksts “Audu transportēšana”;
* Procesa apraksts “Audu atsaukšana”;
* Procesa apraksts “Audu transplantātu nodošana citam audu centram laboratorijas vai iestādes likvidācijas gadījumā”;
* Nolikums par Diagnostiskās radioloģijas nodaļu;
* Nolikums par Nozokomiālās infekcijas uzraudzības padomi;
* Procesa apraksts “Infekcijas slimību uzraudzība”;
* Procesa apraksts “Pirmsoperācijas izmeklēšanas nodaļas darbība”;
* Higiēniskā un pretepidēmiskā režīma plāns;
* Instrukcija par roku higiēnu slimnīcā;
* Instrukcija par endoprotēžu, mugurkaula un vertebroloģisko implantu uzskaiti un norakstīšanu;
* Instrukcija par rīcību bojāta endoprotēžu un mugurkaulu implantu gadījumā;
* Instrukcija par slimnīcas veļas un gultas piederumu aprites kārtību;
* Instrukcija par darbībām ar atkritumiem;
* Instrukcija par rīcību gadījumos, ja ārstniecības iestādes darbiniekam konstatēta infekcijas slimība, kas rada infekcijas izplatīšanās risku darbinieku un pacientu vidū;
* Instrukcija par darbinieku inficēšanās riska novērtēšanu ar vakcīnregulējamām slimībām un to profilakse;
* Instrukcija par infekcioza pacienta aprūpi un vides uzturēšanu;
* Instrukcija par imūnbioloģisko preparātu (vakcīnu un imūnglobulīnu) uzglabāšanas prasību nodrošināšanu un bojājumu novēršanu elektroapgādes pārtraukumu vai citu ledusskapju darbības traucējumu gadījumos;
* Instrukcija par virsmu un medicīnas ierīču dezinfekcijas līdzekļa Incidin Pro šķīduma koncentrāciju;
* Noteikumi par asins komponentu izsniegšanu un transfūziju;
* Iekšējās kārtības noteikumi stacionāra pacientiem;
* Noteikumi par audu un orgānu patohistoloģisku izmeklēšanu patohistoloģijas un audu konservācijas laboratorijā;
* Iekšējās kārtības noteikumi slimnīcas apmeklētājiem;
* Procesa apraksts “Darba aizsardzības pakalpojumu nodrošināšana”;
* Procesa apraksts “Ambulatora pacienta diagnostiskās radioloģijas izmeklēšana”;
* Procesa apraksts “Stacionāra pacienta diagnostiskās radioloģijas izmeklēšana”;
* Procesa apraksts “Medikamentu un medicīnas preču iepirkšana un izsniegšana struktūrvienībām”;
* Procesa apraksts “Zāļu izgatavošana”;
* Procesa apraksts “Medikamentu un medicīnas preču norakstīšana”;
* Procesa apraksts “Medikamentu un medicīnas preču iepirkšanas plānošana”;
* Procesa apraksts “Aptiekas atskaišu sistēma”;
* Procesa apraksts “Medikamentu un medicīnas preču uzglabāšana”;
* Patohistoloģijas un audu konservācijas laboratorijas kvalitātes rokasgrāmata;
* Mikrobioloģijas kvalitātes rokasgrāmata;
* Nolikums par Pirmsoperācijas izmeklēšanas nodaļu;
* Nolikums par Traumatoloģijas centru (4. nodaļu);
* Nolikums par Patohistoloģijas un audu konservācijas laboratoriju;
* Aerobo bakterioloģija Brūču / abscesu un mīksto audu kultūras;
* Anaerobo bakterioloģija Brūču / abscesu un mīksto audu kultūras;
* Apakšējo elpceļu kultūras;
* Aerobo bakterioloģija Asins kultūras;
* Urīna kultūras;
* Aerobo bakterioloģija Intravaskulāro kateteru kultūras;
* No bioloģiskā materiāla izdalītas Candida ģints sēnītes;
* Mikrobioloģijas laboratorijas izmeklēšanas rezultātu ziņošanas intervāli;
* Instrukcija par pacientu materiālajām vērtībām;
* Noteikumi par locītavas punktāta nosūtīšanu izmeklēšanai;
* Instrukcija par antibiotiku lietošanu perioperatīvā profilaksē;
* Instrukcija par firmas "Hawo" rotasīlera valcējamās mašīnas lietošanu;
* Instrukcija par sterilā materiāla transportēšanu;
* Instrukcija par lielā bioloģiskā testa tvaika un tvaika / formaldehīda sterilizatoriem veikšanu;
* Instrukcija par 2% Aniosept Aktiv šķīduma izgatavošanu;
* Instrukcija par 0,5% Aniosyme PLA II šķīduma izgatavošanu;
* Noteikumi Veselības aprūpes nozares studējošo profesionālās prakses realizēšanai klīniskajā vidē VSIA "Traumatoloģijas un ortopēdijas slimnīca";
* Instrukcija par endoprotezēšanas rindu vadību;
* Paziņojums - Mikrobioloģijas laboratorijas kvalitātes sistēmas programma, kvalitātes politika un aktualizētie uzdevumi;
* Mikroogranismu jūtības noteikšana pret antibiotiskiem preparātiem;
* Sterili organisma šķidrumi (izņemot asinis, lumbālpunktātu, dializātu un urīnu);
* Instrukcija par osteosintēzes implantu norakstīšanu ĶON;
* Instrukcija par ārējās fiksācijas aparātu norakstīšanu.

Kvalitātes vadības sistēmu pārskatu sapulcēs 2016. gadā tika prezentēti darbinieku iesniegtie problēmu ziņojumi, kam tiek noteiktas korektīvās un / vai preventīvās darbības, atbildīgais par veicamo darbību un izpildes termiņš. Problēmu ziņojumu statusa kontrole notika vadoties no Kvalitātes vadības sistēmu pārskatu sapulcēs noteiktajiem izpildes termiņiem.

Iepriekš minētajā laika periodā ir iesniegti un izskatīti 37 problēmu ziņojumi.

Minētajā laika posmā notika pacientu aptaujas:

* Mugurkaula un locītavu ķirurģijas centrs (3. nodaļa);
* Ambulatorā nodaļa.

2016. gadā Slimnīcā notikuši 4 iekšējie auditi:

* Ķirurģisko operāciju nodaļa;
* Aptieka un apgādes nodaļa;
* Anestezioloģijas un reanimācijas nodaļa;
* Traumu centrs (4.nodaļa).

2016. g. 25. februārī tika noteikti jauni Slimnīcas mērķi:

* Iegādāties tvaika attīrīšanas iekārtu Centralizētās sterilizācijas un sterilo materiālu apgādes nodaļai – 2016. gada 1.maijs;
* Veikt māsu un māsu palīgu aptauju, noskaidrojot viņu viedokli par darbu Slimnīcā – 2017. gada 1. janvāris;
* Veikt Traumatoloģijas centra (5. nodaļa) aprūpes telpas remontu – 2017. gada 1. janvāris;
* Izveidot informatīvo video pacientiem par rehabilitācijas procesu pēcoperācijas periodā – 2017. gada 1. janvāris;
* Veikt sonogrāfa iegādi Diagnostiskās radioloģijas nodaļai – 2017. gada 1. janvāris;
* Izveidot Veļas apgādes nodaļu (noteikt nodaļas darba organizāciju, izveidot telpas un plānot personālu) – 2017. gada 1. jūlijs;
* Izveidot multifunkcionālu operāciju zonu 5. operāciju blokā (1. etaps) – 2018. gada 1. janvāris;
* Veikt 1. operāciju bloka telpu remontu – 2018. gada 1. janvāris;
* Veikt endoprotēžu noliktavas telpas remontu – 2018. gada 1. janvāris;
* Iegūt vadošās, specializētās medicīnas iestādes statusu Latvijā – 2018. gada 1. janvāris;
* Attīstīt Slimnīcas darbības pamatvirzienu – pētniecība un iegūt zinātniskā pētījumu centra statusu – 2020. gada 1. janvāris.

Iepriekš minētajā laika posmā Slimnīcā nav konstatēti gadījumi par interešu konfliktu situācijām un / vai ārstniecības personāla negodprātīgu, neētisku rīcību.

Kaut arī Norvēģu valdības divpusējā finanšu instrumenta projekts Nr. LV0026 „Aprūpes organizācija” ir noslēdzies 2011.gadā, šobrīd turpinās ikdienas darbs ar tā rezultātā izstrādātajām datorprogrammām. Operāciju plānošanai veiksmīgi tiek izmantota Opis operāciju plānošanas sistēma. 2016.gada pēdējā ceturksnī ir veikti sistēmas uzlabojumi. Turpinās arī Endoprotēžu reģistra funkcionalitātes papildināšana un kļūdu labošana. Lai nodrošinātu programmu attīstību un pielāgošanu Slimnīcas vajadzībām, ir pieņemts darbā programists šo programmu apkalpošanai uz 0.5 slodzi.

2016.gada 1. ceturksnī ir uzlabota serveru elektroapgādes sistēma: iegādāta jauna nepārtrauktas barošanas sistēma, izveidota automātiska pārslēgšanās starp barošanu no diviem dažādiem ārējiem ievadiem.

2016.gada sākumā ir noslēgts Microsoft licenču nomas līgums uz nākamajiem 3 gadiem.

2016. gada 3. ceturksnī ir veikta pāreja uz modernāku programmatūru endoprotēžu templetēšanai, kā arī tika ieviesta elektroniskā laboratorijas nosūtījumu veikšana no Traumpunkts uzņemšanas nodaļas, uzlabojot šo nodaļu darba efektivitāti. Tika trīskāršots lokālā disku arhīva pieejamais apjoms rentgenoloģisko izmeklējumu glabāšanai, līdz ar to novērsts gaidīšanas laika pieaugums attēlu aplūkošanai. Minētajā laika periodā ir palielināts elektroniski aizpildāmo dokumentu skaits.

Atvaļinājumu periodā Slimnīcas Informācijas tehnoloģiju un datortehnikas apkopes nodaļa veica visas operāciju blokos esošās datortehnikas apkopi, ierobežota budžeta apstākļos maksimāli izmantojot savus resursus bojāto komponentu remontam un aizvietošanai.

2016.gada 4.ceturksnī tika ieviesta elektroniskā laboratorijas nosūtījumu veikšana Traumatoloģijas centrā (4. un 5. nodaļās) , uzlabojot šo nodaļu darba efektivitāti, kā arī šajās nodaļās ir veikta pāreja uz elektronisko radioloģisko izmeklējumu nosūtījumu izrakstīšanu.

2016.gada nogalē tika noslēgts līgums par E-veselības sistēmas lietošanu, tika izveidoti lietotāju konti un veikta personāla apmācība.

Atbilstoši jaunajām normatīvo aktu prasībām tika nomainīti 5 kases aparāti.

2016. gadā no Slimnīcas puses ir veikts darbs ārstniecības un aprūpes personāla pēcdiploma tālākizglītības jomā. Rūpējoties par klientu apmierinātību, sniegto pakalpojuma un pacientu aprūpes kvalitāti un drošību, Slimnīca vienmēr uztur aktuālas ārstniecības personu (māsas, ārsta palīga, māsas palīga) praktiskās specifiskās zināšanas ortopēdisku un traumatoloģisku pacientu aprūpē. Slimnīca sniedz atbalstu savu darbinieku profesionālo zināšanu pilnveidei, kas ir nepieciešama, lai uzturētu kvalitatīvu aprūpes praksi.

2016.gada 2.ceturksnī Slimnīcā tika organizēta Latvijas Māsu asociācijas Operāciju māsu apvienības konference “Laikmeta ķirurģija“. Slimnīcas galvenā māsa piedalījās PKUS organizētajā profesionālās tālākizglītības seminārā “Laba klīniskā prakse” un SIA “Zinību cietoksnis” organizētājā skaidrojošajā seminārā par būtiskajām izmaiņām LR Ministru kabineta noteikumos 16.02.2016. Nr. 104 “Noteikumi par higiēniskā un pretepidēmiskā režīma pamatprasībām ārstniecības iestādē”, kā arī starptautiskajā zinātniskajā konferencē "Innovations and perespectives of patients pereioperative care" (Lietuvā), kuras laikā guva pieredzes apmaiņu Santariškiu klinikos, un  starptautiskajā zinātniskajā konferencē "Patient and medical personall welness".

 Ārstniecības un aprūpes personas strādāja atbilstoši plānotajam darba režīmam un Slimnīca savas darbības ietvaros sniedza medicīnas pakalpojums.

Valdes priekšsēdētāja A.Vaivode

Valdes locekle I.Rantiņa

Valdes loceklis M.Ciems